
                                                                                                        ΑΝΑΡΤΗΤΕΑ ΣΤΗ ΔΙΑΥΓΕΙΑ
                                                                                                        Λιβαδειά  19/06/2026
                                                                          Αριθ. Πρωτ. 15211
                                                                                                                                
ΑΠΟΣΠΑΣΜΑ
Από το πρακτικό της αριθμ.  25ης  /2026  ΤΑΚΤΙΚΗΣ Συνεδρίασης  της  Δημοτικής  Επιτροπής  Δήμου Λεβαδέων

Αριθμός απόφασης : 175
Αποδοχή της με αρ. πρωτ. 3547/20-11-2025 απόφασης ένταξης της Πράξης «Τεχνική υποστήριξη και ενδυνάμωση της διοικητικής ικανότητας των Δικαιούχων της (ΟΣΒΑΑ) των Δήμων Λεβαδέων, Θηβαίων και Αλιάρτου - Θεσπιέων» με Κωδικό ΟΠΣ 6038660 στο Πρόγραμμα «ΣΤΕΡΕΑ ΕΛΛΑΔΑ 2021-2027».
  
                     

     Στη Λιβαδειά σήμερα 17η   Ιουνίου   2026  ημέρα  Τετάρτη  και, ώρα 13.45  και στην αίθουσα συνεδριάσεων του Δημοτικού Συμβουλίου  Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την με αριθ. πρωτ.  14581/12-06-2026 έγγραφη πρόσκληση του  Προέδρου της (Δημάρχου Λεβαδέων) σε εφαρμογή  α) Των  διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των  διατάξεων του  άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής
      Αφού  διαπιστώθηκε ότι υπάρχει νόμιμη απαρτία, επειδή σε σύνολο 7 (επτά)  μελών ήταν  παρόντα  5 (πέντε)  , ήτοι :

                ΠΑΡΟΝΤΕΣ                                                                 ΑΠΟΝΤΕΣ                        
      1. Αγνιάδης  Παναγιώτης                                                   1.  Καραμάνης Δημήτριος - Πρόεδρος                                            
      2. Καλλιαντάσης Χρήστος                                                  2. Τουμαράς Βασίλειος 
     3. Παπαβασιλείου Αικατερίνη
      4. Μίχας Δημήτριος - Αντιπρόεδρος    
      5.Ταγκαλέγκας Ιωάννης (αποχώρησε στο 8ο Θ.Η.Δ.)
     

    Απόντος του Προέδρου της Δημοτικής  Επιτροπής  , ο Αντιπρόεδρος κ. Μίχας Δημήτριος
  εισηγούμενος    το  5ο  θέμα της ημερήσιας διάταξης  έθεσε υπόψη των μελών 
την με αριθ. πρωτ. 13249/08-06-2026  έγγραφη  εισήγηση  του Γραφείου Δημάρχου  Λεβαδέων ,  
 στην οποία αναφέρονται:
[bookmark: __DdeLink__230_118263685423][bookmark: __DdeLink__230_11826368543][bookmark: _Hlk182472671]Έχοντας υπόψη:

· Τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωµένης ∆ιοίκησης - Πρόγραµµα Καλλικράτης» όπως τροποποιήθηκε και ισχύει,
· Την με αριθμ. πρωτ. 813 /24 -03-2025 (ΑΔΑ:9ΛΜ97ΛΗ-Ι90) Πρόσκληση με τίτλο «Ενδυνάμωση της διοικητικής ικανότητας Δικαιούχων του Προγράμματος (ΟΧΕ ΒΑΑ, ΟΧΕ)» με κωδικό 51 και κωδικό ΟΠΣ 10573,
· Την με αριθμ. πρωτ. 1846/30-06-2025 (ΑΔΑ:90367ΛΗ-5ΔΔ) Τροποποίηση της Πρόσκλησης με τίτλο «Ενδυνάμωση της διοικητικής ικανότητας Δικαιούχων του Προγράμματος (ΟΧΕ ΒΑΑ, ΟΧΕ)» με κωδικό 51 και κωδικό ΟΠΣ 10573,
· Το με ID 78442 – 22/09/2025– ώρα: 11:32 Τεχνικό Δελτίο Πράξης και των συνημμένων σε αυτό εγγράφων της πράξης με τίτλο «Τεχνική υποστήριξη και ενδυνάμωση της διοικητικής ικανότητας των Δικαιούχων της (ΟΣΒΑΑ) των Δήμων Λεβαδέων, Θηβαίων και Αλιάρτου-Θεσπιέων»
· Το αποτέλεσμα της αξιολόγησης της πράξης, όπως καταγράφεται στα σχετικά έγγραφα τεκμηρίωσης και ειδικότερα στο Φύλλο αξιολόγησης της πράξης που αποτυπώνεται στο ΟΠΣ ΕΣΠΑ 2021-2027.
· Την με αριθμ. πρωτ. 3143/ 21-10-2025 θετική Εισήγηση Ένταξης Πράξης, του Προϊσταμένου της Ειδικής Υπηρεσίας Διαχείρισης Προγράμματος ΣΤΕΡΕΑ ΕΛΛΑΔΑ, με δικαιούχο το Δήμο Λεβαδέων, με συγχρηματοδοτούμενη δημόσια δαπάνη 200.000,00 ευρώ και συνολική δημόσια δαπάνη 200.000,00 ευρώ

Εισηγούμαστε :
1. Την αποδοχή της απόφασης ένταξης (ΑΔΑ: 6ΤΧΧ7ΛΗ-Δ64) του Περιφερειάρχη Στερεάς Ελλάδας της πράξης «Τεχνική υποστήριξη και ενδυνάμωση της διοικητικής ικανότητας των Δικαιούχων της (ΟΣΒΑΑ) των Δήμων Λεβαδέων, Θηβαίων και Αλιάρτου - Θεσπιέων» με Κωδικό ΟΠΣ 6038660 στο Πρόγραμμα «ΣΤΕΡΕΑ ΕΛΛΑΔΑ 2021-2027»
Η συγχρηματοδοτούμενη δημόσια δαπάνη για το Δήμο Λεβαδέων, ανέρχεται συνολικά σε 100.000,00 €.
Αντικείμενο του έργου είναι η ενδυνάμωση της διοικητικής ικανότητας του Επικεφαλής Εταίρου της ΒΑΑ – ΟΧΕ, δηλαδή του Δήμου Λεβαδέων, καθώς και του μέλους της διαδημοτικής λειτουργικής περιοχής, Δήμου Θηβαίων, αλλά και της Τοπικής Ομάδας Υποστήριξης της ΒΑΑ/ΟΧΕ. Η ενίσχυση αυτή κρίνεται απαραίτητη προκειμένου να διασφαλιστεί η αποτελεσματική υλοποίηση της Στρατηγικής Βιώσιμης Αστικής Ανάπτυξης (ΣΒΑΑ) 2021–2027, η οποία αποτελεί κεντρικό εργαλείο ολοκληρωμένου χωρικού σχεδιασμού για την περιοχή. Η ΣΒΑΑ 2021–2027 για τους Δήμους Λεβαδέων, Θηβαίων και Αλιάρτου - Θεσπιέων αποσκοπεί στην ανάδειξη της ενιαίας διαδημοτικής αστικής περιοχής ως σύγχρονου πεδίου ανάπτυξης της οικονομίας της επισκεψιμότητας, στη βελτίωση της ποιότητας ζωής των πολιτών και των επισκεπτών, καθώς και στη διασφάλιση της κοινωνικής συνοχής. Για να καταστεί εφικτή η επιτυχής εφαρμογή της, απαιτείται η συστηματική υποστήριξη των διοικητικών δομών, η ανάπτυξη εξειδικευμένων εργαλείων παρακολούθησης και αξιολόγησης, αλλά και η έγκαιρη προετοιμασία των κρίσιμων έργων που εντάσσονται στο πλαίσιο της στρατηγικής.
Συγκεκριμένα, οι υπηρεσίες τεχνικής υποστήριξης που προβλέπονται στο πλαίσιο της πράξης καλύπτουν τους εξής βασικούς άξονες:
- την επικοινωνία και προβολή της Στρατηγικής, με στόχο την ενημέρωση και ενεργό συμμετοχή των πολιτών και των φορέων,
- τη δικτύωση των εμπλεκόμενων φορέων, ώστε να διασφαλιστεί ο διαδημοτικός συντονισμός και η συνεργασία,
- την παρακολούθηση, αξιολόγηση και αναθεώρηση της στρατηγικής, για την αποτύπωση της προόδου και την αναπροσαρμογή της όταν χρειάζεται,
- την εκπόνηση μελετών και εμπειρογνωμοσυνών που θα τεκμηριώνουν κρίσιμες επιλογές πολιτικής και έργων,
Με την πράξη αυτή επιδιώκεται να ενισχυθεί η διοικητική επάρκεια των εμπλεκόμενων Δήμων, να υποστηριχθεί ο αποτελεσματικός σχεδιασμός και η εφαρμογή του ΟΣΒΑΑ, να προετοιμαστούν και υλοποιηθούν κρίσιμα έργα στρατηγικής σημασίας και να ενδυναμωθεί η συμμετοχή τοπικών φορέων και κοινωνίας. Ο τελικός στόχος είναι η επιτυχής υλοποίηση της ΣΒΑΑ 2021–2027 και η ανάδειξη της διαδημοτικής λειτουργικής περιοχής ως πρότυπου χώρου βιώσιμης ανάπτυξης, βελτίωσης της ποιότητας ζωής και ενίσχυσης της κοινωνικής συνοχής.
 
           	  Η Δημοτική   Επιτροπή  λαμβάνοντας υπόψη :

-Τις διατάξεις του  άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018
 -Τις διατάξεις του  άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής
- Την παρ.1 του άρθρου 14 του Ν.4625/31-8-2019 (ΦΕΚ 139 τ.Α΄/31-8-2019)καθώς και την παρ.1 του άρθρου 203 του Ν.4555/18
-Την υπ' αρίθμ. 51/2026 (ΑΔΑ: 9ΞΡΓΩΛΗ-Π5Δ) Απόφαση του Δημοτικού 
Συμβουλίου με την  οποία εγκρίθηκε ο προϋπολογισμός του Δήμου Λεβαδέων 
και επικυρώθηκε με την αριθμ.πρωτ.  22374/13-05-2026 (ΑΔΑ: Ψ6Π2ΟΡ10-01Ζ) 
απόφαση Γρ. Αποκεντρωμένης Διοικ. Θεσσαλίας - Στερεάς Ελλάδας.
- Την με αρ. πρωτ. 3547/20-11-2025 απόφαση ένταξης της Πράξης «Τεχνική υποστήριξη και ενδυνάμωση της διοικητικής ικανότητας των Δικαιούχων της (ΟΣΒΑΑ) των Δήμων Λεβαδέων, Θηβαίων και Αλιάρτου - Θεσπιέων» με Κωδικό ΟΠΣ 6038660 στο Πρόγραμμα «ΣΤΕΡΕΑ ΕΛΛΑΔΑ 2021-2027».
 - Την με αριθ. πρωτ. 13249/08-06-2026  έγγραφη  εισήγηση  του Γραφείου Δημάρχου  Λεβαδέων
-Την μεταξύ των μελών συζήτηση σύμφωνα με τα πρακτικά
- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.



                                                      ΑΠΟΦΑΣΙΖΕΙ  ΟΜΟΦΩΝΑ

  Αποδέχεται την  απόφαση ένταξης (ΑΔΑ: 6ΤΧΧ7ΛΗ-Δ64) του Περιφερειάρχη Στερεάς Ελλάδας της πράξης «Τεχνική υποστήριξη και ενδυνάμωση της διοικητικής ικανότητας των Δικαιούχων της (ΟΣΒΑΑ) των Δήμων Λεβαδέων, Θηβαίων και Αλιάρτου - Θεσπιέων» με Κωδικό ΟΠΣ 6038660 στο Πρόγραμμα «ΣΤΕΡΕΑ ΕΛΛΑΔΑ 2021-2027»


    Η παρούσα απόφαση πήρε αριθμό  175/2026.     


                Ο  ΑΝΤΙΠΡΟΕΔΡΟΣ
                  ΜΙΧΑΣ ΔΗΜΗΤΡΙΟΣ

                   ΤΑ ΜΕΛΗ  
 1. Αγνιάδης Παναγιώτης
 2. Καλλιαντάσης  Χρήστος                                                                                              
 3. Παπαβασιλείου Αικατερίνη
 4.Ταγκαλέγκας Ιωάννης                                                                ΠΙΣΤΟ ΑΠΟΣΠΑΣΜΑ 
                                                                                                   Λιβαδειά      19/06/2026 
                                                                                                      Ο ΠΡΟΕΔΡΟΣ    
	
                
                                                                                                  ΔΗΜΗΤΡΙΟΣ Κ. ΚΑΡΑΜΑΝΗΣ
                                                                                                   ΔΗΜΑΡΧΟΣ ΛΕΒΑΔΕΩΝ       
                                                                                                                                                                                                                                                                                                                                          
